না, খুব বেশী শ্রমিক কমিটিতে নেই। আর থাকবেনই বা কি করে? ঝাণ্ডা ধরে দাঁড়িয়ে থাকলে পেট তো মানবে না। এদিক-ওদিক কিছু রোজগারের চেষ্টা তো করতেই হবে। তবু ‘বাঁচাও কমিটি’ চেষ্টা করছে। রাস্তার মোড়ে মোড়ে সভা করছে। বন্ধুদের সাহায্যে কূপন বিক্রি করে টাকা তুলছে। চেষ্টা করছে প্রভিডেণ্ট ফাণ্ডের টাকা যাতে সবাই তুলতে পারে। 29 অক্টোবর এই উদ্দেশ্য তারা এক লিফলেটও প্রকাশ করে। ওই একই দিনে প্রকাশিত অন্য এক লিফলেটে বাঁচাও কমিটি শ্রমিক-সমবায় গড়ার দাবীও তুলে ধরে।